text: نئی دہلی،06ستمبر،بھارت اور جمہوریہ کوریا (آر او کے) نے دفاعی صنعت میں باہمی تعاون کو اگلی سطح تک لے جانے کے لئے ایک مستقبل کا لائحہ عمل مرتب کیا ہے۔ یہ بات وزیر دفاع راج ناتھ سنگھ نے آ ج سیول میں آر او کے کے دفاعی سازو سامان کی خریداری اور پروگرام کے وزیر جناب وانگ جنگ ہونگ کی موجودگی میں کوریائی اور بھارتی دفاعی صنعتوں کے سی ای اوز سے خطاب کرتے ہوئے کہی۔ وزیر دفاع نے کہا کہ تعاون کے مجوزہ شعبوں میں زمینی نظام ، فضائی نظام ، بحری نظام، تحقیق وترقی میں تعاون اور ٹیسٹنگ ، سرٹیفکیشن اور معیار کی یقین دہانی میں اشتراک جیسے شعبے شامل ہیں۔